తెలంగాణలో కార్పోరేట్ శక్తులు జర్నలిజాన్ని శాసిస్తున్నాయన్నారు మోజో టీవీ మాజీ సీఈవో రేవతి. ఎస్సీ ఎస్టీ అట్రాసిటీ కేసులో ఈ ఉదయం రేవతిని అరెస్ట్ చేశారు. తన అరెస్ట్ పై ట్విట్టర్లో పలు పోస్టులు చేసింది రేవతి. తన అరెస్ట్ వెనుక మెగా సంస్థల అధినేత కృష్ణారెడ్డి, మై హోమ్ సంస్థ అధినేత రామేశ్వరరావు వున్నారని ఆరోపించారు. వారిద్దరూ తమ మేనేజ్ మెంట్ స్కిల్స్ అద్భుతంగా ఉపయోగించారని, నిజం ఇవాళ కాకపోయినా, రేపయినా వారి కుట్రాలు బయటకి వస్తాయి అన్నారు. ఓ జర్నలిస్ట్ ని వారెంట్ కూడా లేకుండా అరెస్ట్ చేయడం రాష్ట్ర ప్రభుత్వానికి టాప్ ప్రియారిటీగా కనిపిస్తోందని రేవతి ఆగ్రహాన్ని వ్యక్తం చేశారు.
జనవరిలో నమోదైన ఓ కేసులో తనను ఏ2గా చేర్చారని, తనకు కనీసం నోటీసులు ఇవ్వలేదని, వారెంట్ కూడా లేకుండా అరెస్ట్ చేయడానికి వచ్చారని ఆమె ఆరోపించారు. ఇదంతా ఏసీపీ కేఎస్ రావు ఆదేశాల మేరకు జరిగిందన్నారు. వారు తన ఫోన్ ను లాక్కునే ప్రయత్నం కూడా చేశారని, పోలీసులను వీడియో తీయబోతే అడ్డుకున్నారని ట్విట్టర్ లో పేర్కొన్నారు. కనీసం తన బిడ్డను స్కూలుకు పంపించేందుకు సమయం ఇవ్వాలని కోరినా అంగీకరించలేదని, తానేమీ టెర్రరిస్ట్ ను కాదన్నారు. కార్పోరేట్ శక్తుల పిడికిలి నుంచి జర్నలిజాన్ని కాపాడుకునేందుకు దేనికైన సిద్దమే అన్నారు రేవతి.
telamgaanalo carporate saktulu jarnalijaanni saasistunnaayannaaru mojo tv maji seeeevo revati. essy esty atracity kesulo ee udayam revatini arest chesaru. tana arest pai twitterlo palu postulu chesindi revati. tana arest venuka mega samsthala adhinetha krishnareddy, mai hom samstha adhinetha rameshwararao vunnaarani aaropinchaaru. vaariddaruu tama manage ment skills adbhutamgaa upayoginchaarani, nijam ivaala kakapoyina, repayina vaari kutraalu bayataki vastaayi annaru. oo jarnalist ni warrent kuudaa lekunda arest cheyadam rashtra prabhutvaaniki tap prearityga kanipistondani revati aagrahaanni vyaktam chesaru.
janavarilo namodaina oo kesulo tananu e2gaa cherchaarani, tanaku kaneesam notisulu ivvaledani, warrent kuudaa lekunda arest cheyadaaniki vacharani aame aaropinchaaru. idantaa acp ks raavu aadesaala meraku jarigindannaaru. vaaru tana fon nu laakkune prayatnam kuudaa chesarani, poliisulanu veedio teeyabothe addukunnarani twitter loo perkonnaru. kaneesam tana biddanu skooluku pampinchenduku samayam ivvaalani korina angeekarinchaledani, taanemi terrerist nu kaadannaaru. carporate saktula pidikili nunchi jarnalijaanni kaapaadukunenduku denikaina siddame annaru revati.